**Teema: COPA COGECA metsanduse töögrupi koosolek**

**Toimumisaeg ja koht: 31. mai- 1. juuni 2018, Brüssel**

**Aruande koostas: Kristjan Kund**

**1. Koosoleku päevakord ja eelmise koosoleku protokoll** kinnitati.

**2. Ülevaade „Forest Europe“ ja Õiguslikult Siduva Lepingu *(Legally Binding Act)* hetkeolukorrast ja tulevikust, ettevalmistus Euroopa metsade ümarlaua koosolekuks septembris.**  
LBA areng on takerdunud tänu Venemaa vastastele sanktsioonidele, ka puudub venelastel endal tahe selle teemaga tegeleda. Tekkis küsimus, kuidas siis sellega edasi minna. Lepiti kokku, et seisukohad peavad EL liikmete poolt olema ühehäälsed, kuid samas tuleks käituda paindlikult, mitte olema kaljukindlad oma senistes seisukohtades. Austria eesistujana tahab murda jää läbirääkimistes. Läbirääkimised jätkuvad 19-20 septembril Bratislavas. COPA osaleb, seega tulebki tänasel koosolekul läbi mõelda mõningaid lähtepunkte:

* Kus näevad osalejad lisandväärtust sõlmitaval kokkuleppel? Peaks jätkama sealt, kus läbirääkimised pooleli jäid, tuleks integreerida LULUCF.
* LBA’ s osalejate ring peaks olema laiem, kui lihtsalt EL.
* Peame keskenduma kahele punktile – EL peab oma metsanduse tähtsust mõistma ja ise rohkem väärindama. Ka tuleks valmistuda raskeks ajaks turgudel, seda peamiselt USA ettearvamatu käitumise tõttu: võib juhtuda, et rakendatakse samasuguseid meetmeid EL vastu nagu metallitööstus kogeb.

Venemaa on tähtis partner, ilma tema kaasamiseta ei ole tegevusel väga suurt mõtet. Kuid kui fookus on ainult Venemaal, ei ole asjal samuti mõtet. Eesistuja arvamus on, et Venemaad tuleb kaasata, kuid ka ilma temata tuleks edasi minna, ei ole mõtet asja nende kangekaelsuse tõttu katki jätta.

On küsimus, miks on mõningad liikmesriigid LBA vastu? Prantslased muidugi tahaks Venemaad kaasata, samuti ka sanktsioone leevendada, sest Venemaa on oluline ja siiski Euroopa maa. Samas avaldati arvamust, miks Venemaad poleks vaja kaasata. Kui LBA on meile vajalik kaubanduseks, siis Venemaa kaasamine suurendab konkurentsi. Samas kui Venemaad ei kaasata, siis ei ole vajalik enam sellega tegeleda, EL LBA on juba olemas.

Koosolekul Bratislavas peaksid olema esindatud võimalikult paljud COPA liikmesorganisatsioonid.

**3. Euroopa Komisjoni ettepanekutest ÜPP tuleviku osas.**

Finantseerimine - Komisjon ei ole andnud ühtegi konkreetset numbrit ÜPP rahade kohta tulevikus. Täpselt ei tea keegi , kuidas asjad jagunema hakkavad uue ÜPP perioodi ajal. COPA loodab vähendada kärpeid, selle kallal on vaja kõvasti tööd teha. Endiselt ei ole selge, kuidas mõjutab rahatust BREXIT.

Tuleviku ÜPP-s tuleb tähelepanu alal võtta:

* toojate tähtsuse suurendamine tarneahelas
* loodusressursside efektiivne kasutamine,, sh vesi maa ja õhk, looduse ja maastike kaitse
* maapiirkondade jätkuv areng, sh jätkusuutlik metsamajandus.

ÜPP kujundamisel on vajalik anda metsandusele suurem mõju, et metsandussektor oleks ka tulevikus konkurentsivõimeline. Samas tuleks vältida täiendavat bürokraatiat ja piiranguid.

**4. Metsanduse osa maaelu arengu poliitikas.** Maaelu Arengufond on kaua olnud peamine EL´i rahastusallikas toetamaks metsade jätkusuutlikku majandamist, pakkudes liikmesriikidele rohkem kui kuutekümmet kaasrahastatud meedet. Nendest kaheksa on konkreetselt metsandusele suunatud. Täpsemalt vt Agri-infost või Brüsseli esindusest.

**5. Info EIP AGRI metsa biomassi kaasamise töögrupi tegevustest.** Keskendutakse sellele, kuidas viia turule võimalikult palju erinevaid metsast tulenevaid biomassiga seotud tooteid, aitamaks kaasa metsanduse majanduslike, sotsiaalsete ja looduskaitseliste funktsioonide arengule. Uued suunad turgudel:

* suurenev nõudlus ümarpuidu kui ka saematerjali järele
* suurenev nõudlus väiksema ristlõikega puittoodete ja nendest valmivate toodete järele
* suurenev efektiivsus tootmisel
* arengud puidu hankimisel, paremini olukorda sobituvad metsamajandusvõtted
* tõhusad metsamajandusmudelid tagavad jätkusuutlikkuse

**6. EL Taastuvenergia Direktiiv (RED II)** Tegemist on tohutu, üle 1000 leheküljelise direktiiviga, COPA peaks keskenduma ainult mõningatele punktidele. Kardetakse tagasilööke taastuvenergia vallas, seda järjest keerukama bürokraatia tõttu.

**Ettevalmistus metsanduse CDG koosolekuks koos CEPF, ELO ja USSE esindajatega**

**1. EL Metsandusstrateegia vahehindamine.** Jõuti seisukohale, et tuleb endiselt jõuliselt toetada metsandussektorit seismaks silmitsi kasvavate väljakutsetega seoses kliimamuutustega ja bioloogilise mitmekesisuse vähenemisega. Lisaks aitab toetus sektoril saada kasu sellistest võimalustest nagu teadus ja innovatsioon, digitaliseerimine ja uute tehnoloogiate kasutuselevõtt või uute ärimudelite rakendamine biomajanduse arenguks vastukaaluks kliimamuutustele.

2. Biomassi astmeline kasutamine. Kõlama jäi arvamus, et Komisjonil on ilmselt vähe tööd, et raisata aega sellise asjaga tegelemiseks. Teema on olnud laual aastaid, ilma, et see kuhugi jõudnud oleks.

**3. EL Biomajanduse strateegia ja tegevuskava läbivaatamine**. Euroopa farmerid, metsaomanikud ja nende koostööpartnerid teevad ettepaneku lisada Biomajanduse Strateegia arengukavasse järgmised punktid:

* Edendada ja kaasata meetmeid suurendamaks esmaste tootjate jätkusuutlikkust biomajandusel põhinevas väärtusahelas
* Tagada parem ja efektiivsem selgus ja koordineerimine kõikide eesmärkide vahel, mis võiksid potentsiaalselt halvendada EU majandust
* Tõsta teadlikust olemasolevatest regulatsioonidest ja turupõhistest vahenditest, kindlustamaks taastuvate toorainete jätkusuutlikku kasutamist.

**4. EL Rohelise Infrastruktuuri Strateegia**. „Roheline taristu“ on strateegiliselt planeeritud võrgustik, mis kaasab looduslikud ja poollooduslikud alad teiste keskkonnateguritega ning mille eesmärk on pakkuda tervet rida ökosüsteemi teenuseid (nii maal, vees, rannaaladel kui ka merel). Komisjoni ettekanne on kättesaadav Agri-infost või Brüsseli esindusest. Vaata ka <http://ec.europa.eu/environment/nature/ecosystems/index_en.htm>

<http://biodiversity.europa.eu/bise-catalogue> > Green Infrastructure   
<http://www.nwrm.eu>

**5. EL tegevustest metsade hävitamise vastu.** Euroopa Liidu üks suuri eesmärke on peatada metsade pindala vähenemine, selle saavutamiseks on võetud kasutusele suur hulk meetmeid nagu võitlus illegaalse raie vastu, kaitsealade rajamise ja säästliku metsamajandamise propageerimine koos toetusega metsanduslikule teadustööle. Vaata ka <http://ec.europa.eu/environment/forests/deforestation.htm>